| +PARA SABER

Hormonas últimas noticias

As mulleres son unhas mil veces máis sensibles ás feromonas masculinas cós homes ás femininas, segundo un estudio do laboratorio Químico Monell, de Filadelfia (Estados Unidos). Isto explica por que moitas delas realzan o seu atractivo con perfume. Os niveis elevados de testosterona afectan á capacidade dos homes para levar a cabo tarefas tridimensionais. Cando as mulleres sacan algo do frigorífico, saben exactamente onde está, mentres que os homes dependen de conxecturas, afirma o doutor David Bodanis, da Universidade británica de Oxford. As mulleres que traballan na mesma oficina perciben as feromonas das súas compañeiras, polo que os seus ciclos menstruais se sincronizan, segundo expertos da Universidade de Chicago (EE.UU.).

-----------------------------------------------------------------------

Como me afectará a menopausa

Para a maioría das mulleres, a menopausa chega gradualmente a partires dos 40 anos, e esténdese de 2 a 5 anos. Para outras, en cambio, ocorre antes e de forma instantánea, debido a unha intervención cirúrxica. As alteracións que o organismo sufre como consecuencia deste proceso varían en función de como teña chegado a menopausa á muller, segundo explica a Sociedade Americana da Menopausa.

-----------------------------------------------------------------------

Fumar pode producir xordeira

Os fumadores teñen un 70% máis de probabilidades de padecer xordeira dos que non son adictos ó tabaco, segundo un estudio publicado en The Journal of American Medical Association. A investigación, realizada por un equipo da Universidade de Wisconsin, realizouse con 5000 persoas de idades entre 48 e 97 anos. Aínda que a causa do fenómeno non está de todo clara, crese que o fume inhibe a capacidade do organismo para repara-los danos ocasionados polo tabaco nos vasos sanguíneos e nos receptores auditivos.

-----------------------------------------------------------------------

Preveña o infarto cerebral

O infarto cerebral é a terceira causa de morte nos países desenvolvidos e a primeira de minusvalía. En España prodúcense 90000 casos novos cada ano. Aínda que hai factores de risco inamovibles, idade avanzada, sexo masculino, raza negra, hai outros sobre os que si se pode actuar. A Asociación Nacional de infarto Cerebral en (EE.UU.). recomenda o seguinte: Realizar exercicio diariamente. Tomar alimentos baixos en sodio e graxa. Non fumar. Vixia-lo colesterol. Tomarse a presión sanguínea anualmente. Consultar ó médico en caso de irregularidade cardíaca ou circulatoria. Se se padece diabetes, segui-las recomendacións do médico. En caso de parálises en cara, brazos ou pernas, dor de cabeza intenso ou visión borrosa, acudir a urxencias.

-----------------------------------------------------------------------

Tomate o secreto está na salsa

Toma-lo tomate en salsa diminúe en maior proporción o risco de padecer cancro que se se inxere no seu estado natural. A razón está no licopeno: un antioxidante presente no tomate que protexe fronte ó melanoma e que coa cocción resulta máis asimilable polo organismo. Esto é o que sostén a doutora Rosamaria Corona, do Instituto Nacional da Nutrición, en Roma. No seu estudio, fixo análises de sangue comparativos a persoas sans e afectadas de melanoma. A diferencia máis importante foi a presencia do licopeno: os niveis eran moito máis baixos nos enfermos.

-----------------------------------------------------------------------

Remedio que cura: que facer

Friccionarse cebola na picadura dunha abella e mosquitos alivia a dor.

Plátano que cura, espinas, estelas ou cristais cravados. Que facer: Colocar a pel dun plátano maduro sobre a área afectada, envolver con graxa e deixar durante a noite.

Vinagre de sidra de mazá, que cura, queimaduras solares leves. Que facer: Engadir dúas cuncas a un baño temperado.

Salvia que cura, diarrea. Que facer: Tomar una cullerada de salvia seca remollada nun vaso de auga fervendo.

-----------------------------------------------------------------------

Deixe de fumar e reláxese

Ó contrario do que se afirmou ata o de agora, deixar de fumar non aumenta a ansiedade. Así o asegura unha investigación realizada pola Universidade de Londres, que bota abaixo o estereotipo dos nervios e a angustia dos exfumadores durante o seu proceso de abandono da nicotina. Os resultados foron: a ansiedade era maior cando os suxeitos fumaban, e descendeu nas catro semanas seguintes ó abandono del tabaco.

Juan Manuel

juan20@iponet.es